" Tiko-nkulu ra Afrika ri na swiceriwa swo tala swa nkoka, ku fana na nsuku, pulatinamu na tidayimani," ku yisa Mboxani ku hlamusela ka yena. "Leswi swi nyangatsaka i ku vona leswaku hambi hi ri na rifumo leri, tiko-nkulu ra hina hi rona xisiwana xo hetelela. Rifumu ra hina ra ceriwa, ivi ri rhumeriwa ematikweni ya le hase ka malwandle. Ku fuma vona. Leswi swi fanele ku hela. Hi fanele ku pfalela swicelwa swa hina kwala kaya, hi swi lulamisa, hi tiendlela swilo hi swona, ivi hi xavisela matiko ya le handle hi nxavo lowu wu bohiwaka hi hina." A hefemulanyana. "A ndzi voni leswaku Afrika Dzonga ri nga swi kota ku hanya ehandle ka Afrika. Xi ta va xihoxo lexikulu ku tilangutisa hina hi ri hexe. Hi va Afrika. Loko Afrika yi fuma, swi ta hi lunghela hinkwerhu. Swi lava ku endliwa leswi. Mina ndzi ta swi endla. Ndzi hlawuleni."